
ประกาศองค์การบริหารส่วนตำบลเกาะขันธ์
เรื่อง  การกำหนดโครงสร้างการแบ่งส่วนราชการ ขององค์การบริหารส่วนตำบลเกาะขันธ์
ประจำปีงบประมาณ พ.ศ. 25๖๑-256๓
*********************************************************

ด้วยสำนักงานส่งเสริมการปกครองท้องถิ่นจังหวัดนครศรีธรรมราชได้แจ้งให้องค์กรปกครองส่วนท้องถิ่นจัดทำแผนอัตรากำลัง 3 ปี ประจำปีงบประมาณ พ.ศ. 25๖๑- 259๓ เพื่อนำเสนอคณะกรรมการพนักงานส่วนตำบลจังหวัดนครศรีธรรมราชพิจารณาให้ความเห็นชอบ และให้ประกาศใช้ตั้งแต่วันที่                  1 ตุลาคม 25๖๐ เพื่อให้เป็นไปตามประกาศคณะกรรมการกลางพนักงานส่วนตำบล เรื่อง การกำหนดขนาดองค์การบริหารส่วนตำบล ลงวันที่ 21 สิงหาคม 2545 ประกอบกับ อาศัยอำนาจตามความในมาตรา 18 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติม (ฉบับที่ 4) พ.ศ. 2546 และข้อ 16 (5) ก ข้อ 18   และข้อ 229 แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม 2545 ประกอบกับมติคณะกรรมการพนักงานส่วนตำบลจังหวัดนครศรีธรรมราช ในการประชุมครั้งที่ ๙/25๖๐ เมื่อวันที่ ๑๕ กันยายน 25๖๐ จึงประกาศกำหนดโครงสร้างการแบ่งส่วนราชการและภารกิจขององค์การบริหารส่วนตำบลเกาะขันธ์ ดังนี้ 
1. สำนักงานปลัดองค์การบริหารส่วนตำบล
มีภาระหน้าที่เกี่ยวกับการธุรการ งานสารบรรณ การจัดทำแผนพัฒนาตำบล การจัดทำร่างข้อบังคับงานประชุมสภา อบต.งานประชุมคณะกรรมการบริหารการจัดทำทะเบียนสมาชิก อบต.คณะกรรมการบริหาร การดำเนินงานตามนโยบายของรัฐบาล แผนพัฒนาเศรษฐกิจและสังคม การให้คำปรึกษาหน้าที่และความรับผิดชอบการปกครองบังคับบัญชาพนักงานส่วนตำบลและลูกจ้าง การบริหารงานบุคคลของ อบต.การดำเนินการเกี่ยวกับการอนุญาตต่างๆ การป้องกันและบรรเทาสาธารณภัยและปฎิบัติหน้าที่อื่นที่เกี่ยวข้องแบ่งส่วนราชการภายในออกเป็น ๗  งาน ดังนี้ 
1.1  งานบริหารทั่วไป มีหน้าที่เกี่ยวกับ
- งานสารบรรณ
- งานเลือกตั้งและทะเบียนข้อมูล
- งานตรวจสอบภายใน
- งานระเบียบข้อบังคับประชุม
- งานการประชุม
      
           - งานอำนวยการและประสานงาน
- งานร้องเรียนร้องทุกข์และอุทธรณ์
- งานข้อบัญญัติและระเบียบ
      1.2 งานนโยบายและแผน มีหน้าที่เกี่ยวกับ
- งานนโยบายและแผน
- งานวิชาการ
- งานข้อมูลและประชาสัมพันธ์
- งานงบประมาณ
 1.3 งานการเจ้าหน้าที่ มีหน้าที่ความรับผิดชอบของงาน ประกอบด้วย


- งานสรรหาและคัดเลือกบุคคล


- งานส่งเสริมการพัฒนาบุคลากร


- งานบรรจุและแต่งตั้งโยกย้าย


- งานจัดทำทะเบียนประวัติและประเมินผลงานเลื่อนขั้นเงินเดือน


- งานวางแผนอัตรากำลัง


- งานขอพระราชทานเครื่องอิสริยาภรณ์ เหรียญจักรพรรดิมาลา และผู้ทำคุณประโยชน์


-  งานอื่นที่เกี่ยวข้องหรือตามที่ได้รับมอบหมาย
           1.๔ งานสาธารณสุขและสิ่งแวดล้อม


        มีภาระหน้าที่ส่วนสาธารณสุขและสิ่งแวดล้อม มีภาระหน้าที่เกี่ยวกับการควบคุมโรค การสุขาภิบาลอื่น ๆ ตามแผนการสาธารณสุขและข้อบังคับตำบลการวางแผนการสาธารณสุขการประมวลและวิเคราะห์ข้อมูลทางสถิติที่เกี่ยวข้องกับสาธารณสุขงานเฝ้าระวังโรคการเผยแพร่ฝึกอบรมการให้สุขศึกษาการจัดทำงบประมาณตามแผนงานสาธารณสุข งานด้านสิ่งแวดล้อม การให้บริการสาธารณสุข การควบคุมการฆ่าสัตว์ จำหน่ายเนื้อสัตว์   แบ่งส่วนราชการภายในออกเป็น  3  งาน คือ
 งานอนามัยและสิ่งแวดล้อม
- งานสุขาภิบาลทั่วไป
- งานสุขาภิบาลอาหารและสถานประกอบการ
  

-  งานควบคุมและจัดการคุณภาพสิ่งแวดล้อม
งานส่งเสริมสุขภาพและสาธารณสุข
- งานอนามัยชุมชน
- งานป้องกันยาเสพติด
- งานสุขศึกษาและควบคุมโรคติดต่อ
งานรักษาความสะอาด
- งานรักษาความสะอาด
- งานกำจัดขยะและน้ำเสีย
- งานส่งเสริมและเผยแพร่
- งานอื่นที่เกี่ยวข้องหรือตามที่ได้รับมอบหมาย

  1.๕  งานสวัสดิการสังคม

        มีภาระหน้าที่เกี่ยวกับการปฏิบัติงานด้านสวัสดิการสังคม การสังคมสงเคราะห์ การส่งเสริมสวัสดิการเด็กและเยาวชน การพัฒนาชุมชน การจัดระเบียบชุมชน การส่งเสริมกีฬา การจัดให้มีและสนับสนุนกิจกรรมศูนย์เยาวชน ส่งเสริมงานประเพณีท้องถิ่น กิจกรรมทางศาสนา ห้องสมุด สวนสาธารณะ การให้คำปรึกษาแนะนำหรือตรวจสอบเกี่ยวกับงานสวัสดิการสังคม และปฏิบัติหน้าที่อื่นที่เกี่ยวข้อง แบ่งส่วนราชการภายในออกเป็น 3 งาน คือ

 งานสวัสดิการและพัฒนาชุมชน
- งานศูนย์เยาวชน
- งานฝึกอบรมพัฒนาการ
งานสังคมสงเคราะห์
- งานสงเคราะห์เด็ก  สตรี  คนชรา  และผู้พิการ
- งานส่งเสริมสุขภาพ
- งานข้อมูล
งานส่งเสริมอาชีพและพัฒนาสตรี
- งานฝึกอบรมอาชีพ
- งานพัฒนาศักยภาพกลุ่ม
- งานส่งเสริมทุนกลุ่มอาชีพดำเนินการ
- งานอื่นที่เกี่ยวข้องหรือตามที่ได้รับมอบหมาย
1.๖  งานป้องกันและบรรเทาสาธารณภัย มีหน้าที่ความรับผิดชอบของงาน ประกอบด้วย
- งานป้องกันและบรรเทาสาธารณภัย
- งานช่วยเหลือและฟื้นฟูผู้ประสบภัยพิบัติต่างๆ
- งานช่วยเหลือและให้บริการประชาชนในกิจการสาธารณประโยชน์
- งานอื่นที่เกี่ยวข้องหรือตามที่ได้รับมอบหมาย
                    ๑.๗ งานด้านการส่งเสริมการศึกษา ศาสนาและวัฒนธรรม  
  มีภาระหน้าที่เกี่ยวกับการบริหารจัดการสถานศึกษา ควบคุมดูแลตรวจสอบสถานศึกษาศูนย์พัฒนาเด็กเล็กสนับสนุนส่งเสริมกิจกรรม ของสถานศึกษา สถาบันศาสนา ส่งเสริมขนบธรรมเนียมประเพณีวัฒนธรรมท้องถิ่น และปฏิบัติหน้าที่อื่นที่เกี่ยวข้อง แบ่งส่วนราชการภายในออกเป็น 3 งานคือ
งานบริหารงานด้านการศึกษา
· งานข้อมูล
· งานประสานกิจกรรม
· งานส่งเสริมการศึกษา
งานศูนย์พัฒนาเด็กเล็ก
- งานข้อมูลพัฒนาการเด็ก
- งานวิชาการและส่งเสริมพัฒนาการเด็ก
- งานกิจกรรมศูนย์พัฒนาเด็กเล็ก
- งานติดตามและประเมินผล
งานศาสนาและวัฒนธรรม
  


- งานส่งเสริมกิจกรรมศาสนา
  


- งานส่งเสริมวัฒนธรรมประเพณีท้องถิ่น
 


- งานศูนย์วัฒนธรรม
 


- งานกีฬา 
2.  กองคลัง 

        มีภาระหน้าที่เกี่ยวกับการจัดทำบัญชีและทะเบียนรายรับ-จ่ายเงินทุกประเภทงานเกี่ยวกับการเงิน      การเบิกจ่ายเงิน การเก็บรักษาเงิน การนำส่งเงินการฝากเงิน การตรวจเงิน อบต. รวบรวมสถิติเงินได้ประเภทต่างๆ การเบิกตัดปีการขยายเวลาเบิกจ่ายงบประมาณ การหักภาษีและนำส่ง รายงานเงินคงเหลือประจำ การรับและจ่ายขาดเงินสะสมของอบต.การยืมเงินทดรองราชการการจัดหาผลประโยชน์จากสิ่งก่อสร้างและทรัพย์สินตรวจสอบงานของจังหวัดและสำนักงานตรวจเงินแผ่นดินการเร่งรัดใบสำคัญและเงินยืมค้างชำระการจัดเก็บภาษีการประเมินภาษี การเร่งรัดจัดเก็บรายได้ การพัฒนารายได้ การออกใบอนุญาตและค่าธรรมเนียมต่างๆและปฎิบัติหน้าที่อื่นๆที่เกี่ยวข้อง แบ่งส่วนราชการภายในออกเป็น 4 งาน คือ
งานการเงิน
- งานการเงิน
- งานรับเงินเบิกจ่ายเงิน
- งานจัดทำฎีกาเบิกจ่ายเงิน
- งานเก็บรักษาเงิน
งานบัญชี
- งานการบัญชี
- งานทะเบียนการคุมเบิกจ่ายเงิน
- งานงบการเงินและงบทดลอง
- งานแสดงฐานะทางการเงิน
งานพัฒนาและจัดเก็บรายได้

   


- งานภาษีอากรค่าธรรมเนียม และค่าเช่า 



- งานพัฒนารายได้ 
   


- งานควบคุมกิจการค้า และค่าปรับ 
   


- งานทะเบียนควบคุม และเร่งรัดรายได้
งานทะเบียนทรัพย์สินและพัสดุ
- งานทะเบียนทรัพย์สิน และแผนที่ภาษี 
- งานพัสดุ 
- งานทะเบียนเบิกจ่ายวัสดุครุภัณฑ์
- งานที่เกี่ยวข้องหรือที่ได้รับมอบหมาย
3.กองช่าง 
                     มีภาระหน้าที่เกี่ยวกับการสำรวจออกแบบและจัดทำโครงการใช้จ่ายเงินของ อบต. การอนุมัติเพื่อดำเนินการตามโครงการที่ตั้งจ่ายจากเงินรายได้ของ อบต. งานบำรุง ซ่อม และจัดทำทะเบียนสิ่งก่อสร้างที่อยู่ในความรับผิดชอบของ อบต. การให้คำแนะนำปรึกษาเกี่ยวกับการจัดทำโครงการ และการออกแบบก่อสร้าง การสาธารณูปโภค การผังเมือง งานควบคุมอาคารการดูแลควบคุมปรึกษาซ่อมแซมวัสดุครุภัณฑ์ และปฎิบัติหน้าที่อื่นที่เกี่ยวข้อง แบ่งส่วนราชการภายในออกเป็น 4 งาน คือ
งานก่อสร้าง
- งานก่อสร้างและบูรณะถนน
- งานก่อสร้างสะพาน เขื่อน ทดน้ำ
- งานข้อมูลก่อสร้าง
งานออกแบบและควบคุมอาคาร
- งานประเมินราคา
- งานควบคุมการก่อสร้างอาคาร
- งานออกแบบและบริการข้อมูล
งานประสานสาธารณูปโภค
- งานประสานกิจการประปา
- งานไฟฟ้าสาธารณะ
- งานระบายน้ำ
งานผังเมือง
- งานสำรวจและแผนที่
- งานวางผังพัฒนาเมือง
- งานควบคุมทางผังเมือง

      ทั้งนี้  ตั้งแต่วันที่ ๑ ตุลาคม ๒๕๖๐
             

        ประกาศ ณ  วันที่ ๒๙ กันยายน พ.ศ.25๖๐
     (นายอุดม  ไชยภักดี)

 
             นายกองค์การบริหารส่วนตำบลเกาะขันธ์

